उत्तर प्रदेश: पति ने गला दबाकर की पत्नी की हत्या, जांच में जुटी पुलिस  
पति ने गला दबाकर की पत्नी की हत्या
पारिवारिक विवाद के चलते की हत्या
जांच में जुटी पुलिस
उत्तर प्रदेश में शामली जिले से एक दिल दहला देने वाली घटना सामने आई है. शामली जिसे के गढ़ी पुख्ता इलाके में एक पारिवारिक विवाद को लेकर एक व्यक्ति ने अपनी पत्नी की कथित तौर पर हत्या कर दी. पुलिस ने शुक्रवार को बताया कि जिले के बुंटा गांव में बृहस्पतिवार को अब्दुल कलाम (40) ने अपनी पत्नी सोनम की गला दबाकर हत्या कर दी.    
गढ़ी पुख्ता पुलिस थाने के थाना प्रभारी विजय कुमार ने बताया कि पीड़ित के पिता अली हसन ने पुलिस को दी अपनी शिकायत में आरोप लगाया कि कलाम ने अपने परिवार के सदस्यों के साथ पारिवारिक विवाद को लेकर उसकी बेटी की हत्या कर दी.    
उन्होंने बताया कि शव को पोस्टमार्टम के लिए भेज दिया गया है और मामले की छानबीन की जा रही है.    कुमार ने बताया कि पुलिस पीड़िता के पति की तलाश कर रही है जो अभी फरार है. 


(इनपुट भाषा से)